**Peter Stormare** (syntyjään **Peter Ingvar Rolf Storm**, s. 27. elokuuta 1953 Kumla) on ruotsalainen näyttelijä. Hänellä on paljon kysyntää Hollywood-tuotannoissa sujuvan englantinsa ja eri aksenttien matkimiskykynsä vuoksi.

Nuoruus
-------

Stormare vaihtoi nimensä havaittuaan, että teatterikorkeakoulussa eräällä vanhemmalla oppilaalla oli sama nimi. Hänen alkuperäinen nimivalintansa *Retep Mrots*, joka on hänen oma nimensä takaperin, hylättiin.

Ura
---

Stormare aloitti uransa Tukholmassa Kungliga Dramatiska Teaternissa, jossa hän näytteli 11 vuotta. Vuonna 1990 hän otti johtavan aseman Tokyo Globe Theatressa ja saavutti kuuluisuutta useissa Shakespeare-tuotannoissa. Kolme vuotta myöhemmin hän lähti New Yorkiin ja näytteli pääasiassa englanninkielisissä tuotannoissa. Ruotsissa hän on työskennellyt Ingmar Bergmanin kanssa.

Roolit
------

Häntä on ylistetty roolistaan hiljaisena ja armottomana roistona (yhdessä Steve Buscemin kanssa) *Fargossa* (1996), ja myöhemmin hän näytteli rähjäistä "silmälääkäriä" ("Solomon Eddie") Minority Reportissa. Vuonna 1998 hän esiintyi The Froggerissa, Seinfeld-jaksossa, jossa hän näytteli "kelmiä sähköasentajaa", joka tunnettiin "Slippery Petenä". Samana vuonna hän esitti myös "Uli Kunkelia" elokuvassa *The Big Lebowski* sekä "Carl Hamiltonia" ruotsalais-norjalaisessa toimintaelokuvassa Hamilton, jossa nähtiin myös suomenruotsalainen Mats Långbacka. Elokuvassa *Armageddon* (1999) hän näytteli venäläistä "Leviä". Vuonna 2002 hän näytteli myös pienessä roolissa upseeria elokuvassa *Windtalkers*. "Alexia" hän näytteli *Bad Boys II* -elokuvassa vuonna (2003). Vuonna 2005, elokuvassa *Constantine* Stormare esitti "Luciferia". Samana vuonna hän näytteli kuulustelijaa elokuvassa *Grimmin veljekset*. Televisiosarjassa *Pako* (Prison Break) hän näytteli mafiapomo "John Abruzzia". Viaplayn sarjassa Swedish Dicks (2016) hän esittää yksityisetsivä Ingmar Bergmania. Hänellä oli pieni rooli vuoden 2017 "John Wick 2" elokuvassa. 

Hän oli myös Mattias Nilssonin äänenä videopelissä "Mercenaries: Playground of Destruction", Dr. A.J. Hillin äänenä pelissä "Until Dawn" ja Isairin äänenä pelissä "Icewind Dale 2".

Hän on Nuuskamuikkusen äänenä *Muumi ja punainen pyrstötähti (2010)*-animaatioelokuvan kansainvälisessä versiossa.

Vuonna 2019 Stormare nähtiin Rammsteinista tutun Till Lindemannin ja Hypocrisystä tunnetun Peter Tägtgrenin uuden sooloalbumin (Lindemann) ensimmäisellä julkaistulla musiikkivideolla Steh auf.  Hän esiintyy myös muissa musiikkivideoissa, esimerkiksi Frau & Mann.

Yksityiselämä
-------------

Stormare asuu sekä Yhdysvalloissa että Ruotsissa. Hän on eronnut ensimmäisestä vaimostaan, näyttelijä Karen Sillasista, jonka kanssa hänellä on tytär. 

Stormare on myös muusikko. Kun U2:n laulaja Bono kuuli Stormaren musiikkia, hän kannusti tätä tekemään levyn, ja vuonna 2002 Stormare julkaisi ensimmäisen albuminsa *Dallerpölsa och småfåglar*. 

Stormare soittaa yhtyeessä nimeltä Blonde From Fargo.

Stormaren ensiesiintyminen televisiossa Yhdysvalloissa tapahtui vuonna 1996 sarjassa *Swift Justice*. Sitä seurasivat *Seinfeld* 1998, sen jälkeen hän näytteli sarjassa *Watching Ellie* 2003, jossa nimiroolissa oli Julia Louis-Dreyfus. *Pako*-sarjassa hän aloitti vuonna 2005.

Valikoitu filmografia
---------------------

* *Heräämisiä* (1990)
* *Damage* (1992)
* *Fargo* (1996)
* *Kadonnut maailma: Jurassic Park* (1997)
* *Hamilton* (1998)
* *The Big Lebowski* (1998)
* *Armageddon* (1998)
* *8 mm – kahdeksan millimetriä* (1999)
* *Dancer in the Dark* (2000)
* *Pieni suklaapuoti*  (2000)
* *Miljoonan dollarin hotelli* (2000)
* *Bad Company* (2002)
* *The Tuxedo* (2002)
* *Windtalkers* (2002)
* *Minority Report* (2002)
* *Bad Boys II* (2003)
* *Hitler: Pahan nousu*  (2003)
* *Mercenaries: Playground of Destruction* (äänirooli videopelissä, 2004)
* *Constantine* (2005)
* *Quake 4* (videopeli, 2005)
* *Grimmin veljekset* (2005)
* *Pako* (televisiosarja, 2005–2006)
* *The Batman vs. Dracula* (DVD, 2005)
* *Nacho Libre* (2006)
* *Anamorph* (2007)
* *Transformers: Animated* (televisiosarja, 2008)
* *Mercenaries 2: World in Flames* (videopeli, 2008)
* *Command & Conquer: Red Alert 3* (videopeli, 2008)
* *Muumi ja punainen pyrstötähti* (äänirooli, 2010)
* *Sabaton – Uprising* (musiikkivideo, 2010)
* *Metsästäjät 2: Pedon jäljillä* (2011)
* *Get the Gringo* (2012)
* *Autumn Blood* (2012)
* *Arrow* (televisiosarja, 2014)
* *Until Dawn* (videopeli, 2015)
* *Midnight Sun* (televisiosarja, 2016)
* *John Wick: Chapter 2* (2017)

Diskografia
-----------

* Dallerpölsa och småfåglar (2002)
* Swänska hwisor vol 1 (2004)
* Lebowski-Fest 2005 (2005)

Lähteet
-------

1. ↑  Morgonpasset i P3 *Sveriges Radio*.  7.9.2011. Viitattu 11.12.2020. (ruotsiksi)
2. ↑  Stellan Skarsgård ja Peter Stormare muumifilmin äänitähtinä *Helsingin Sanomat*.  3.1.2021.  Arkistoitu 25.5.2010. Viitattu 22.1.2021.

Aiheesta muualla
----------------

* An unofficial Peter Stormare fansite (Arkistoitu – Internet Archive)
* Peter Stormare Internet Movie Databasessa. (englanniksi)
* englanniksi
* Stormaren yhtyeen kotisivut (Arkistoitu – Internet Archive)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Israel
* Yhdysvallat
* Ruotsi
* Tšekki
* Alankomaat
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie
* Elonet

 |
|  |
| Muut | 
* SNAC
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Peter Stormare